Foto: L!FE/Vladimir Suvorov Rossiyalik siyosatchi, liberal demokratik partiyasi rahbari Vladimir Jirinovskiy Nitstsadagi terrakt haqida fikr bildirar ekan barcha aholi vakillarining telefondagi suhbatlarini maxsus xizmatlar tekshirishi kerak, degan xulosaga keldi. «Terrorizmga qarshi kurashda eng to‘g‘ri yo‘l - barcha aholining telefondagi suhbatlarini eshitish. Albatta, telefondagi suhbatingizni eshitib turishsa, hamma joyda kamera tursa, har qadamda jandarmlar bo‘lsa, bu hech kimga yoqmaydi, lekin boshqacha yo‘l yo‘q, deb o‘ylayman. Hozir Fransiya 10 ming kishini gumondor deb tekshirmoqda, lekin aslida butun mamlakatni nazoratda ushlash kerak. Barcha erkaklar navbati bilan postda turishsin. Ishxona - post, ofis - post! Bu qiyin kechadi, lekin xavfsizlik uchun shunday qilish shart»,- deydi Jirinovskiy.